b"\n_START_ARTICLE_\nJoc de cartes iraqui\xc3\xa0 dels m\xc3\xa9s buscats\n_START_PARAGRAPH_\nEl joc de cartes iraqui\xc3\xa0 dels m\xc3\xa9s buscats, tamb\xc3\xa9 conegut amb el seu nom oficial en angl\xc3\xa9s Personality Identification Playing Cards, va ser una baralla creada per l'Ex\xc3\xa8rcit dels Estats Units durant la guerra de l'Iraq l'any 2003. La intencionalitat amb la qual es van crear \xc3\xa9s que aquestes cartes foren les que es repartiren entre les tropes, amb l'objectiu de facilitar les labors d'identificaci\xc3\xb3 i captura dels personatges m\xc3\xa9s cercats del r\xc3\xa8gim de Saddam Hussein.\n_START_SECTION_\nLa baralla\n_START_PARAGRAPH_\nPer a les cartes es va adoptar el format de la baralla anglesa-francesa, amb 52 cartes. Cadascuna de les cartes estava dedicada a alguns dels personatges del r\xc3\xa8gim iraqui\xc3\xa0, aix\xc3\xad com a altres membres del Partit Baaz o del Consell Revolucionari. El valor de les cartes estava lligat a la import\xc3\xa0ncia i rang dels personatges dins del r\xc3\xa8gim, reservant els asos de cada per als membres m\xc3\xa9s poderosos del clan familiar Hussein. Cada carta venia acompanyada amb la fotografia del personatge en q\xc3\xbcesti\xc3\xb3, aix\xc3\xad com el seu nom complet i el c\xc3\xa0rrec que exercia, per tal de facilitar la identificaci\xc3\xb3 de cadascun d'ells."